PMIndiaData/PMIndiaSum huggingface dataset:
పిఐఒ-పార్ల‌మెంటేరియ‌న్ కాన్ఫ‌రెన్స్ ప్రారంభ స‌భ‌ లో ప్ర‌సంగించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజు న్యూ ఢిల్లీ లో జ‌రిగిన పిఐఒ-పార్ల‌మెంటేరియ‌న్ కాన్ఫ‌రెన్స్ ప్రారంభ స‌భ‌ లో ప్ర‌సంగించారు. ప్ర‌తినిధుల‌ను ఈ స‌మావేశానికి ఆహ్వానిస్తూ, కొన్ని వంద‌ల సంవ‌త్స‌రాలుగా అనేక మంది భార‌త‌దేశాన్ని వదలిపెట్టివెళ్లిన‌ప్ప‌టికీ భార‌త‌దేశం వారి అంత‌రంగాల‌లో, హృద‌యాలలో ఒక స్థానాన్ని ప‌దిల‌ప‌ర‌చుకొని ఉన్నద‌ని ప్ర‌ధాన మంత్రి అన్నారు. భార‌తీయ మూలాలు క‌లిగి ఉన్న ప్రజలు వారు నివ‌సిస్తున్న భూభాగాల‌తో త‌మ‌ను తాము పూర్తిగా మమేకం కావ‌డం ఆశ్చ‌ర్య‌కరమేమీ కాదని ఆయ‌న అన్నారు. భార‌తీయ‌త‌ను వారు లోలోప‌ల స‌జీవంగా ఉంచుకొంటూనే, ఆయా దేశాల వేషభాషలను మరియు ఆహారాన్నికూడా ఇముడ్చుకొన్నార‌ని ఆయ‌న అన్నారు. ఈ రోజున ఢిల్లీలో భార‌తీయ మూలాలు క‌లిగిన ఒక బుల్లి ప్ర‌పంచ పార్ల‌మెంటు పోగ‌యిందా అన్న‌ట్టుగా క‌నిపిస్తోంది అని ప్ర‌ధాన మంత్రి అన్నారు. భార‌తీయ మూలాలు క‌లిగిన వ్య‌క్తులు ఈ రోజు ఐర్లండ్, మారిష‌స్ మ‌రియు పోర్చుగ‌ల్ ల ప్ర‌ధానులుగా ఉన్న విష‌యాన్ని ఆయ‌న ప్ర‌స్తావించారు. భార‌తీయ మూలాలు క‌లిగిన‌టువంటి వ్య‌క్తులు మ‌రెన్నో దేశాల‌లో దేశాధిప‌తులు మ‌రియు ప్ర‌భుత్వ అధినేత‌లుగా కూడా ఉన్నార‌ని ఆయ‌న చెప్పారు. గ‌త మూడు నాలుగు సంవ‌త్స‌రాలుగా భార‌త‌దేశం ప‌ట్ల ప్ర‌భుత్వ అభిప్రాయం మారిపోయిన‌ట్లు ప్ర‌ధాన మంత్రి చెప్పారు. భార‌త‌దేశం త‌న‌ను తాను మార్పు చేసుకొంటూ ఉండ‌డ‌మే దీనికి కార‌ణ‌మ‌ని ఆయ‌న అన్నారు. భార‌త‌దేశం యొక్క ఆశ‌లు మ‌రియు ఆకాంక్ష‌లు ఇదివ‌ర‌కు ఎన్న‌డూ లేనంత ఉన్న‌త స్థాయికి చేరుకొన్నాయి అని ఆయ‌న పేర్కొన్నారు. ప్ర‌తి ఒక్క రంగంలో తిప్పివేయ‌డానికి వీలుగాని ప‌రివ‌ర్త‌న సంకేతాలు క‌నిపిస్తున్నట్లు ఆయ‌న చెప్పారు. పిఐఒ లు వారు ఎక్క‌డ నివ‌సిస్తున్న‌ప్ప‌టికీ భార‌త‌దేశ శాశ్వ‌త రాయ‌బారుల వంటి వారు అని ప్ర‌ధాన మంత్రి తెలిపారు. తాను విదేశాల‌కు వెళ్ళిన‌ప్పుడ‌ల్లా వారిని క‌లుసుకొనే ప్ర‌య‌త్నం చేస్తుంటాన‌ని ఆయ‌న వివ‌రించారు. విదేశాల‌లో భార‌తీయ పౌరులు ఎదుర్కొంటున్న స‌మ‌స్య‌ల‌పై విదేశీ వ్య‌వ‌హారాల శాఖ మంత్రి శ్రీ‌మ‌తి సుష్మ స్వ‌రాజ్ త‌దేక దృష్టిని సారిస్తున్నారంటూ ఆమెను ప్ర‌ధాన మంత్రి ప్ర‌శంసించారు. ఈ సంద‌ర్భంగా దౌత్య కార్యాల‌యాల తాలూకు ఇక్క‌ట్ల‌ను ఎప్ప‌టిక‌ప్పుడు ప‌ర్య‌వేక్షించ‌డానికి మ‌రియు ప్ర‌తిస్పందించ‌డానికి ‘‘మ‌ద‌ద్‌’’ (MADAD) పోర్ట‌ల్ ను అందుబాటులోకి తెచ్చిన విష‌యాన్ని ఆయ‌న గుర్తు చేశారు. ప్ర‌వాస భార‌తీయులు (ఎన్ఆర్ఐ లు) భార‌తదేశ అభివృద్ధిలో భాగ‌స్వాములు అని ప్ర‌భుత్వం న‌మ్ముతున్నట్లు ప్ర‌ధాన మంత్రి వివరించారు. నీతి ఆయోగ్ రూపొందించిన యాక్ష‌న్ అజెండా టిల్ 2020 లో ఎన్ఆర్ఐ ల‌కు ఒక ముఖ్య‌ స్థానం ఉన్నట్లు ఆయ‌న తెలిపారు. అస్థిర‌త్వ యుగంలో యావ‌త్ ప్ర‌పంచానికి భార‌తీయ నాగ‌ర‌క‌త విలువ‌లు మ‌రియు భారతీయ సంస్కృతి మార్గ‌ద‌ర్శ‌క‌త్వాన్ని అందిచ‌గ‌లవని ప్ర‌ధాన మంత్రి అన్నారు. ఆసియాన్ దేశాల‌తో అత్యంత స‌న్నిహిత సంబంధాల‌ను భార‌త‌దేశం క‌లిగివున్న‌ట్లు ప్ర‌ధాన మంత్రి చెబుతూ, ఈ సంబంధాల‌ను నేటి నుండి కొద్ది రోజుల లోప‌ల రాబోయే గ‌ణ‌తంత్ర దినం నాడు క‌ళ్ళ‌కు క‌ట్ట‌డం జ‌రుగుతుంద‌ని ప్ర‌ధాన మంత్రి చెప్పారు.
డాక్ట‌ర్ ఆంబేడ్ కర్ జాతీయ స్మార‌కాన్ని ఢిల్లీ లోని అలీపుర్ రోడ్డు లో రేపు ప్రారంభించ‌నున్న ప్ర‌ధాన మంత్రి

బాబాసాహెబ్ ఆంబేడ్ కర్ జ‌యంతి కి ముందు రోజైన ఏప్రిల్ 13 వ తేదీ నాడు, డాక్ట‌ర్ ఆంబేడ్ కర్ జాతీయ స్మార‌కాన్ని ప్ర‌ధాన మంత్రి శ్రీ న‌రేంద్ర మోదీ ఢిల్లీ లోని 26, అలీపుర్ రోడ్డు లో ప్రారంభించనున్నారు. ఈ ప్రాంతంలోనే డాక్ట‌ర్ ఆంబేడ్ కర్ 1956 వ సంవ‌త్స‌రం డిసెంబ‌ర్ 6వ తేదీ నాడు మ‌హాప‌రినిర్వాణాన్ని పొందారు. 26, అలీపుర్ రోడ్డు లోని డాక్ట‌ర్ ఆంబేడ్ కర్ మ‌హాప‌రినిర్వాణ స్థలాన్ని 2003వ సంవ‌త్స‌రం డిసెంబ‌ర్‌ లో అప్ప‌టి ప్ర‌ధాని శ్రీ అట‌ల్ బిహారీ వాజ్‌పేయి దేశ ప్ర‌జ‌ల‌కు అంకితం చేశారు. స్మారక భవన నిర్మాణానికి ప్ర‌ధాన మంత్రి శ్రీ న‌రేంద్ర మోదీ 2016వ సంవ‌త్స‌రం మార్చి నెల 21వ తేదీ నాడు పునాది రాయిని వేశారు. భార‌త‌దేశ రాజ్యాంగ నిర్మాత అయిన బాబాసాహెబ్ ఆంబేడ్ కర్ స్మార‌క భ‌వ‌నాన్ని ఒక పుస్త‌కం ఆకారంలో తీర్చిదిద్ద‌డమైంది. ఈ స్మార‌కం లోని గ్రంథాల‌యం స్టాటిక్ మీడియా, డైన‌మిక్ మీడియా, ఆడియో-విజువల్ కంటెంట్ తో పాటు మ‌ల్టి మీడియా టెక్నాలజీలను విరివిగా వినియోగించుకొంటూ డాక్ట‌ర్ ఆంబేడ్ కర్ యొక్క జీవ‌న ఘట్టాలను మ‌రియు భార‌త‌దేశానికి ఆయ‌న అందించిన‌టువంటి తోడ్పాటు ను కళ్లకు కడుతుంది. ఒక ధ్యాన మందిరాన్ని కూడా ఇందులో భాగంగా ఏర్పాటు చేయ‌డ‌మైంది. భ‌వ‌నం ముందు భాగంలో విద్యుత్తు దీప కాంతులు, తోర‌ణ ద్వారాలు, ఒక బోధి వృక్షం, ఒక మ్యూజిక‌ల్ ఫౌంటెన్‌.. ఇవి ఈ స్మార‌కంలోని ఇత‌ర ముఖ్య ఆక‌ర్ష‌ణ‌లుగా ఉంటాయి.
ప్ర‌ధాన మంత్రి తో స‌మావేశ‌మైన‌ శ్రీ లంక పార్ల‌మెంటు స‌భ్యులు

ప్ర‌ధాన మంత్రి శ్రీ న‌రేంద్ర మోదీ తో శ్రీ లంక కు చెందిన పార్లమెంటు స‌భ్యుల ప్ర‌తినిధివ‌ర్గం ఈ రోజు స‌మావేశ‌మైంది. శ్రేష్ఠులు, శ్రీ‌ లంక పార్ల‌మెంటు స‌భాప‌తి శ్రీ క‌రు జ‌య‌సూర్య ఈ బ‌హుళ ప‌క్ష ప్ర‌తినిధివ‌ర్గానికి నాయ‌క‌త్వం వ‌హించారు. భార‌త‌దేశం మ‌రియు శ్రీ లంక ల చారిత్ర‌క సంబంధాల‌ను, ఉమ్మ‌డి ఆధ్యాత్మిక వారసత్వాన్ని, సాంస్కృతిక వార‌స‌త్వాన్ని పార్ల‌మెంటేరియ‌న్ లు ప్ర‌స్తావించారు; ఉభ‌య దేశాల మ‌ధ్య సంబంధాలు ఇటీవ‌ల కొన్ని సంవ‌త్స‌రాలుగా గాఢ‌త‌రం అవుతూ ఉండ‌డం ప‌ట్ల వారు ప్ర‌శంస‌లు కురిపించారు. భార‌త‌దేశం స‌హాయం తో శ్రీ‌ లంక లో ప్ర‌జ‌లే కేంద్ర బిందువు గా అమలవుతున్న‌టువంటి అనేక అభివృద్ధియుత‌మైన స‌హ‌కార ప‌థ‌కాలు వాటి యొక్క ప్ర‌యోజ‌నాల‌ను అందిస్తున్నాయ‌ని కూడా వారు పేర్కొన్నారు. సంయుక్త ఆర్థిక ప‌థ‌కాలు శీఘ్రగతిన అమ‌లు కావ‌డం వల్ల ఇరు దేశాల ఆర్థిక వ్య‌వ‌స్థ‌ లకు మ‌రియు ప్ర‌జ‌ల‌ కు ప్ర‌యోజ‌నాలు అందుతాయని వారు అంగీకారించారు. ప్ర‌తినిధివ‌ర్గాన్ని ప్ర‌ధాన మంత్రి స్వాగ‌తిస్తూ ఇటువంటి స‌మావేశాలు చోటు చేసుకోవ‌ల‌సిన ప్రాముఖ్యాన్ని నొక్కి ప‌లికారు. రెండు దేశాలలో రాష్ట్రీయ విధాన సభ లు, ఇంకా స్థానిక సంస్థ‌ ల మ‌ధ్య సంబంధాల‌ ను పెంపొందించేందుకు ఉద్దేశించిన నూత‌న కార్య‌క్ర‌మాలు రెండు దేశాలలో ప్ర‌జ‌లకు, ప్ర‌జ‌ల‌కు మ‌ధ్య నెలకొన్న సన్నిహిత సంబంధాల‌ను, విశ్వాసాన్ని మరింత గణనీయమైన రీతి లో గాఢతరం చేయగ‌లుగుతాయ‌ని ఆయన అన్నారు.
దెహ్ రాదూన్ లో నాలుగో అంత‌ర్జాతీయ యోగ దినోత్స‌వాలకు నాయ‌క‌త్వం వ‌హించ‌నున్న ప్ర‌ధాన మంత్రి

ప్రధాన మంత్రి శ్రీ న‌రేంద్ర మోదీ 2018 జూన్ 21వ తేదీ నాడు (గురువారం) దెహ్ రాదూన్ లో జరిగే 4వ అంత‌ర్జాతీయ యోగా దినోత్స‌వాల‌కు నాయకత్వం వ‌హించ‌నున్నారు. హిమాల‌య సానువుల‌లో నెల‌కొన్న దెహ్ రాదూన్ లో గ‌ల ఫారెస్ట్ రిస‌ర్చ్ ఇన్‌స్టిట్యూట్ యొక్క ప‌చ్చిక బ‌య‌ళ్ళ‌లో యోగాస‌నాలు వేసే వేలాది స్వ‌చ్ఛంద సేవ‌కుల‌తో పాటు ప్ర‌ధాన మంత్రి కూడా యోగ సాధ‌న‌లో పాలుపంచుకొంటారు. ఈ సంద‌ర్భంగా ప్ర‌పంచం అంత‌టా యోగ సంబంధిత కార్య‌క్ర‌మాలను పెద్ద ఎత్తున నిర్వ‌హించ‌నున్నారు. ఇంత‌కు ముందు 2015 లో న్యూ ఢిల్లీ లోని రాజ్‌ప‌థ్ లోను, 2016 లో చండీగఢ్ లోని కేపిట‌ల్ కాంప్లెక్స్ లోను, 2017 ల‌ఖ్‌ న‌వూ లోని ర‌మాబాయి ఆంబేడ్క‌ర్ స‌భా స్థ‌ల్ లోను జ‌రిగిన యోగ ఉత్స‌వాల‌లో ప్ర‌ధాన మంత్రి పాలుపంచుకొన్నారు. ప్ర‌పంచవ్యాప్తంగా విస్తరించివున్నటువంటి యోగా ఔత్సాహికుల‌కు ప్ర‌ధాన మంత్రి శుభాకాంక్ష‌లు తెలిపారు. యోగ అనేది భారతదేశానికి చెందిన ప్రాచీన మునులు మాన‌వాళి కి అందించిన అత్యంత అమూల్య‌ బ‌హుమ‌తుల‌లో ఓ బ‌హుమ‌తి అని ఆయన అభివ‌ర్ణించారు. “యోగ శ‌రీరాన్ని బ‌లంగా ఉంచే కొన్ని వ్యాయామాల సముదాయం మాత్ర‌మే కాదు. అది ఆరోగ్యానికి హామీని ఇచ్చే ఒక పాస్‌పోర్ట్, ఫిట్‌నెస్ కు మ‌రియు వెల్ నెస్ కు కీల‌క‌మైనటువంటి ఒక అంశం కూడాను. యోగ ఉద‌యం పూట మీరు చేసే అభ్యాసం మాత్రమే కాదు; మీ రోజు వారీ కార్య‌క‌లాపాల‌ను శ్రద్ధతో చేసుకొంటూనే యోగ యొక్క స్వ‌రూపం ప‌ట్ల సంపూర్ణ‌మైన ఎరుక‌ ను క‌లిగి వుండ‌డమూను” అని ప్ర‌ధాన మంత్రి త‌న సందేశంలో పేర్కొన్నారు. “ఆధిక్యాల‌తో కూడినటువంటి ఒక ప్ర‌పంచంలో, యోగా సంయ‌మ‌నానికి మ‌రియు స‌మ‌తుల్య‌త‌కు పూచీ ప‌డుతుంది. మాన‌సిక ఒత్తిడి తో స‌త‌మ‌తం అయ్యే జగతి లో యోగా ప్ర‌శాంత‌త‌ కు వాగ్దానం చేస్తుంది. దారి త‌ప్పినటువంటి ప్ర‌పంచం లో యోగా ఒక కేంద్ర స్థానం గా ఉండి సహాయపడుతుంది. భ‌యంతో నిండిన జ‌గ‌త్తులో యోగా ఆశ‌ను, బ‌లాన్ని, ఇంకా ధైర్యాన్ని అందిస్తుంది” అని ప్ర‌ధాన మంత్రి వివరించారు. అంత‌ర్జాతీయ యోగా దినం క‌న్నా ముందు రోజున, ప్ర‌ధాన మంత్రి వివిధ యోగాస‌నాల మ‌ర్మాల‌ను వివరించేందుకు సామాజిక మాధ్య‌మాల‌ను సైతం వినియోగించుకొన్నారు. ప్ర‌పంచం లోని వివిధ ప్రాంతాలలో యోగాభ్యాసం చేస్తున్న ప్ర‌జ‌ల ఛాయా చిత్రాల‌ను కూడా ఆయన ఈ సంద‌ర్భంగా పోస్ట్ చేశారు.
నౌకాద‌ళ జ‌లాంత‌ర్గామి ఐఎన్ఎస్ క‌ల్‌వ‌రీ ని దేశ ప్ర‌జ‌ల‌కు రేపు అంకితం చేయ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ గురువారం ముంబ‌యి లో నౌకాద‌ళ జ‌లాంత‌ర్గామి ఐఎన్ఎస్ క‌ల్‌వ‌రీ ని దేశ ప్ర‌జ‌ల‌కు అంకితం చేయ‌నున్నారు. ఐఎన్ఎస్ క‌ల్‌వ‌రీ డీజిల్ మరియు విద్యుత్ ఆధారంగా ప‌నిచేసే, దాడికి దిగే సామర్థ్యాన్ని కలిగివున్నటువంటి జ‌లాంత‌ర్గామి. ఈ సబ్ మరీన్ ను భార‌తీయ నౌకాద‌ళం కోసమని మ‌ఝ్ గావ్ డాక్ శిప్ బిల్డర్స్ లిమిటెడ్ నిర్మించింది. భార‌తీయ నౌకాద‌ళం లోకి చేర్చుకోబోయే ఈ తరహా ఆరు జ‌లాంత‌ర్గాముల‌లో ఇది ఒక‌టో జ‌లాంత‌ర్గామి. అంతేకాదు ‘మేక్ ఇన్ ఇండియా’ కార్య‌క్ర‌మంలో భాగంగా సిద్ధం చేసిన జ‌లాంత‌ర్గామి కూడా. ఫ్రాన్స్ స‌హ‌కారంతో ఈ ప్రాజెక్టును అమ‌లు చేయ‌డం జ‌రుగుతోంది. ర‌క్ష‌ణ మంత్రి, మ‌హారాష్ట్ర ప్ర‌భుత్వంలో ముఖ్యులైన ఉన్న‌తాధికారులు మ‌రియు నౌకాద‌ళ సీనియ‌ర్ అధికారుల స‌మ‌క్షంలో ప్ర‌ధాన మంత్రి ఈ జ‌లాంత‌ర్గామిని నేవ‌ల్ డాక్ యార్డ్ లో అంకితం చేస్తారు. ఈ సంద‌ర్భంగా ఏర్పాటైన స‌భ‌లో ఆయ‌న ప్ర‌సంగిస్తారు. ఆయన జ‌లాంత‌ర్గామి లోకి వెళ్ళి దానిని ప‌రిశీలిస్తారు.
త‌మిళ‌ నాడు లోని కున్నూర్‌ లో నూతన వైర‌ల్ వ్యాక్సీన్ త‌యారీ విభాగాన్ని ఏర్పాటు చేయ‌డం కోసం పాస్చర్ ఇన్‌స్టిట్యూట్ ఆఫ్ ఇండియా కు 30 ఎక‌రాల భూమి ని కేటాయించే ప్ర‌తిపాద‌న కు ఆమోదం తెలిపిన మంత్రివ‌ర్గం

త‌మిళ‌ నాడు లోని కున్నూర్‌ లో కొత్త గా వైర‌ల్ వ్యాక్సిన్ త‌యారీ విభాగాన్ని ఏర్పాటు చేయ‌డం కోసం పాస్చర్ ఇన్‌స్టిట్యూట్ ఆఫ్ ఇండియా (పిఐఐ) కి 30 ఎక‌రాల భూమి ని కేటాయించే ప్ర‌తిపాద‌న కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. ఈ ప‌థ‌కంలో భాగం గా పిఐఐ, కున్నూర్ లో టిసిఎ తట్టు నిరోధక టీకామందు, జపాన్ ఇన్ సెఫలైటిస్ [జెఇ] టీకామందు ల వంటి వైర‌ల్ వ్యాక్సీన్ ల‌ ను, ఇంకా పాము విషాని కి విరుగుడు గాను మ‌రియు పిచ్చి కుక్క కాటు కు విరుగుడు గాను ప‌ని చేసేట‌టువంటి టీకా రసి ని ఉత్ప‌త్తి చేయడం జరుగుతుంది. ఈ ప్రోజెక్టు కు అవ‌స‌ర‌మైన భూమి ని ఉచితం గా బ‌ద‌లాయించ‌డం జ‌రుగుతుంది. ఆరోగ్యం, ఇంకా కుటుంబ సంక్షేమ మంత్రిత్వ శాఖ ద్వారా ఈ ప‌థ‌కం కోసం వినియోగించేటటువంటి భూమి ని ‘పారిశ్రామిక వినియోగం’ నుండి ‘సంస్థాగ‌త వినియోగం’గా మార్చ‌డం జ‌రుగుతుంది. ప్ర‌యోజ‌నాలు: ఈ భూమి కేటాయింపు ద్వారా బాల‌ల కు ప్రాణ ర‌క్ష‌క టీకామందు ల ఉత్ప‌త్తి కి ప్రోత్స‌ాహం అందడం, దేశం లో టీకామందు సంబంధిత భ‌ద్ర‌త ప‌టిష్టం కావడం తో పాటు ఈ మందుల తయారీ కి అయ్యే ఖ‌ర్చు ను త‌గ్గిస్తుంది కూడాను. అంతేకాదు ఈ త‌ర‌హా మందుల ను ప్ర‌స్తుతం దిగుమ‌తి చేసుకొంటుండ‌గా ఇది దిగుమ‌తి కి ప్ర‌త్యామ్నాయ మార్గాన్ని చూపనుంది.